تاشنويت

تاشنويت (الشّنوة اولّا شناوة، اللي كايهضرو بيها كايسمّيوها هاقبايليث) هي لوغة من لفرع الزناتي ديال اللوغات لامازيغية دالشمال. كايهضرو بيها الناس فالدزاير قريب من لغرب ديال لجزائر لعاصمة ولولايات ديال تيپازة والشلف. اللسان ديال جبل الشنوة قريب بزّاف ومفهوم لبني مناصر وبني حوّا الشي اللي كايخليهم يتعتابرو لوغة وحدة. كان 76 الف واحد كايهضرو بيها على حساب تقدير دارو لوكليرك ف2004. النطق. بلاعمال ديال لاوست Laoust اللي جات قبل من لعيلم دالنطق اللي كاين دابا، تاشناويت عندها هاد لاصوات اللي كاينين فلجدول. لجدول كايعطي التمتيل بلحروف دالنطق الدولية ومعا لكتابة بلحروف اللاتينية الدزايرية لمعيارية اللي تدارت للكتابة داللوغات لامازيغية (كاينين بين هاد لقواس ⟨ ⟩): لحروف. بلمقارنة مع لوغات امازيغية خرة كايبان باللي لاوست ماقشعش شي حروف، بالضبط الزاي لمفخمة /zˤ/. الصوايت. /a/ و/i/ و/u/ و/ə/ "الشكل ⟨e⟩ بالتمتيل اللاتيني". كايبان باللي هاد الصايت ⟨o⟩ اللي دارو لاوست كايحدد بشكل مختالف التشفيه (/ʷ/) اولّا صوت مشابه ل/u/. لقواعد. السميات. السميات اللي مدكّرة كاتبدا بالصوايت a- وi- وu- (اً، اِ، اْ، فلكلمة لوحدانية "لمفرد" بحال ݣاع اللوغات لامازيغية لخرة) ونادرا بحرف (اللي كايتزدا مع a- فلوغات خرين). متال: ayḏi (اَيْدي، "كلب")، fus (فوسْ، "يد")، iri (اري، "عنݣ") وurṯu (اورتو، "جردة"). لجمع دلكلمات كايكون غالبا بi-… -en (اِ… َنْ). متال: ameţin (امَتينْ، "لموت") ⇐ imeţinen (امَتينَنْ)، ولاكين كاينين بزاف ديال لاشكال لخرين دلجمع بحال i-… -an وi-… -wen وi-… awen وi-… -en وi-… -a-. متال: ijiḏer (اجيدْر، "نسر") ⇐ ijuḏar (اجودار)، iṯri (اتْري، "نجمة") ⇐ iṯran (اتْران)، afer (افْر، "جناح") ⇐ ifrawen (افْراوَنْ)، icer (اشْر، "ضفر") ⇐ icaren (اشارْنْ). السميات اللي مانتة كاتبدا ب h- (هـ-) (اصلا هي t- -ت) وكاتسالي غالبا ب-t (-ت) اولّا -ṯ (-ث). متال: hagmarṯ (هاݣمارث، "خيل")، hesa (هَسا، "كبدة"). شي سميات مانتة مشات ليها h- (هـ-). متال: malla (مالّا، "يمامة"). شي سميات مدكرين يقدرو يتصغرو الا تزادو اضافات ديال التانيت. متال: afus (اَفوسْ، "يد") ⇐ hafust (هافوسْت، "يد صغيرة"). لجمع ديال السميات لمانتة كايشبه للجمع ديال السميات لمدكرة، ولاكين ضروري من الزيادة ديال h- (هـ-) فلبدية وليستيعمال ديال -in (ين) بلاصة -en ( َنْ). متال: hakṯemţ (هَكْثْمْث، "مرَة") ⇐ hikṯemin (هيكثِمين، "عيالات")، harract (هَرّاشْت، "بنت") ⇐ harracin (هَرّاشين)، huqiṯ (هوقيث، "حجرة") ⇐ huqay (هوقاي)، hawleliṯ (هَولَليث، "رتيلة") ⇐ hiwlela (هِوْليلا). التركيب ديال لاضافة (فالدارجة: X ديال Y) كايكونو فالشنوية على الشكل ديال "X Y" بحيت لحرف اللي جاي قبل من Y كايتبدل لu- (اُ-) فلمدكّار وn ţe- (نْ ثً-) فلمؤنات. متال: aman n ţala (اَمانْ نْ تالا، "لما دالنافورة")، aglim uγilas (اَݣليم اُغيلاس، "جلد النمر"). n (نْ، "ديال") كاتستعمل معا لكلمات لبرّانية. متال: hagmarṯ n elqayd̠ (هاݣمارث نْ لْقايَد، "خيل لقايد"). النعوت. النعوت كاتحول وكاتصرّف بحساب النوع ولعدد ديال لكلمة اللي كايوصفو، والشكل ديالهوم فلوزن بحال بحال. متال: amellal (اَمْلّال، "لون بيْض")، azegrar (ازْݣرار، "طويل")، azaim (ازايْم، "مزيان، زوين"). لمُرافيق d̠ (ذْ) كايجي فبعض لحالات قبل النعت، بحال اللي فتاقبايليت. النوامر. النوامر الجوج اللولين فتاشناويت هوما بلامازيغية، لباقي كايتݣال بلعربية. هاد الجوج ارقام هوما iğ (ايْ، "واحد") (مؤنات: ict، اشْت، "وحدة") و sen (سينْ، "جوج") (مؤنات: senat̠، سْناثْ، "جوجات"). السمية اللي كاتحسب كاتجي فحالة ديال لاضافة من مورا الرقم. متال: senat̠ n ţuwura (سْناثْ نْ ثُوُّورا، "جوج بيبان"). الضمائير. الضمائير فتاشناويت هوما هادو اللي فلجدوال. النوع (لجنس) مفرّق فݣاع الضمائير الا فضمير لمتكلم. اسماء لاشارة لاساسيين هوما -a (اَ-، "هاد") (حتّا -ay (-ايْ)، -ad̠ (-اَذْ) و-ax (-اَشْ) للمسافات لمتوسطة)، -in (-ينْ، "هاداك")، -enni ( َنّي، "تݣال قبل"). الضمائير دلاشارة هوما: لفعال. لفعال فتاشناويت فيهم لماضي ولمضاريع (كايتزاد على لفيعل a- (-اَ) فلبدية). كاين حتّا لامر. لامر اللي ماشي قياسي كايدّار بالزيادة د ia (ايّا) مع لمضاريع باش يدّار منّو لامر ديال لمتكلم: iaw annaroḥet̠ (ايّاو انّاروحَثْ، "يالاه نمشيو"). لفعال فلحالة لعادية كايجي معاهوم تغيير ديال لحروف: حروف لكلام. حروف لكلام كايسبقو السميات اللي كايديرو ليها لاضافة. i medden (اِ مَدّْنْ، "للناس")، sgi Bazar (سْݣّي بازار، "من تيپازة"). اهم وحدين هوما: حروف الربط. لحروف دالربط كايسبقو لفعال: ami yiwoḍ (امي يُوَضْ، "فاش رجع")، qabel ma ţaγen (قابَل ما ثايَنْ، "شوف الا كانت كاتطيح الشتا"). اهم وحدين هوما: